Nina Dobrev

Nina Dobrev (oik. Nikolina Kamenova Dobreva; , s. 9. tammikuuta 1989 Sofia, Bulgaria) on bulgarialais-kanadalainen näyttelijä. Hän on näytellyt muun muassa televisiosarjoissa Degrassi: The Next Generation (2006–2009) ja Vampyyripäiväkirjat (2009–2017).

Valkokankaalla Dobrev on esiintynyt muun muassa elokuvissa Elämäni seinäruusuna (2012), Valekytät (2013) ja The Final Girls (2015).

 Tausta 
Dobrev syntyi Sofiassa Bulgariassa Mihaela ja Konstantin Dobrevin perheeseen. Hän oli kaksivuotias, kun perhe muutti sieltä Torontoon Kanadaan. Hän puhuu sujuvasti englantia, ranskaa ja bulgariaa. Hänen äitinsä on taiteilija ja isänsä tietokonealalla. Dobrev kävi koulua ensin Vradenburg Junior Public Schoolissa ja sitten J. B. Tyrrel Sr. Public Schoolissa. Hän harrasti nuorena balettia sekä jazztanssia ja oli kilpaileva rytminen voimistelija.

Dobrev opiskeli taideaineita Wexford Collegiate School for the Artsissa Scarborough’ssa. Lisäksi hän opiskeli näyttelemistä Armstrong Acting Studiosissa Torontossa.

 Ura 
Mallintöiden ansiosta Dobrev sai pieniä osia televisiomainoksista, ja pikkuhiljaa ne vaihtuivat elokuvien koe-esiintymisiksi. Pian Dobrev saikin useita elokuvarooleja, muun muassa elokuvista Fugitive Pieces, Away from Her ja Never Cry Werewolf. Hän sai lisää tunnettavuutta kanadalaisesta nuortensarjasta Degrassi: The Next Generation. Dobrev näytteli myös MTV:n elokuvassa nimeltä The American Mall, joka esitettiin CTV-kanavalla. Vuodesta 2009 alkaen Dobrev on näytellyt pääosaa Elena Gilbertinä (sekä tämän 1800-luvulla eläneenä kaksoisolentona Katherine Piercenä) The CW:n draamasarjassa Vampyyripäiväkirjat. Hän on voittanut roolistaan useita Teen Choice -palkintoja.

 Yksityiselämä 
Dobrev seurusteli Vampyyripäiväkirjat -vastanäyttelijänsä Ian Somerhalderin kanssa vuosina 2010–2013. Kuvatessaan Vampyyripäiväkirjoja Dobrev asui Atlantassa, ja lopetettuaan sarjassa hän muutti vuonna 2015 Los Angelesiin. Dobrev alkoi seurustella vuonna 2019 rullalautailija Shaun Whiten kanssa. Lokakuussa 2024 he kihlautuivat, mutta erosivat syyskuussa 2025.

 Filmografia 
 Elokuvat Vuosi Suomenkielinen nimi Alkuperäinen nimi Rooli 2006 Kaukana poissa Away from Her Monica2007The Poet Rachel Fugitive Pieces  Bella 2009Chloe  Anna2011Arena  Lori LordThe Roommate  Maria 2012 Elämäni seinäruusuna The Perks of Being a Wallflower Candace Kelmeckis 2014 Valekytät Let’s Be Cops Josie 2015The Final Girls  Vicki Summers2017 XxX 3: Xander Cagen paluu xXx: Return of Xander Cage Rebecca ”Becky” ClearidgeCrash Pad  HannahFlatliners  Marlo 2018Dog Days  ElizabethThen Came You Izzy 2019Lucky Day ChloeRun This Town Ashley Pollock 2021Love Hard  Natalie Bauer 2022Redeeming Love  Mae 2023 Yhdet häät ja muutama pankkiryöstö The Out-Laws Parker McDermott 2024The Bricklayer Kate Televisioelokuvat Vuosi Suomenkielinen nimi Alkuperäinen nimi Rooli 2006Playing House Frannie McKenzie nuorena 2007 Justinen synkkä salaisuus My Daughter’s Secret Justine DysertToo Young to Marry Jessica Carpenter2008The American Mall Ally ShepherdNever Cry Werewolf Loren Hansett 2009Degrassi Goes Hollywood Mia Jones
Televisiosarjat Vuosi Suomenkielinen nimi Alkuperäinen nimi Rooli Jaksot 2006–2009Degrassi: The Next Generation Mia Jones 52 jaksoa 2008 Raja – the Border The Border Stephenie  2009 Yhdestoista tunti  Eleventh Hour Grace Dahl ”Eternal” Madagascarin joulu Merry Madagascar Cupid-poro (ääni) Televisiospesiaali 2009–2017 Vampyyripäiväkirjat The Vampire Diaries Elena Gilbert / Katherine Pierce / Amara 134 jaksoa 2011Family Guy Loisin lukiokiusaaja (ääni) ”Trading Places”The Super Hero Squad Show Ellen (ääni) ”This Man-Thing, This Monster!” 2014Robot Chicken Cortana / Abby / Jenny Curran (ääni) ”Panthropologie” Vampyyrien sukua The Originals Tatia ”Red Door” 2017Workaholics Courtnee ”Termidate” 2019Fam Clem 13 jaksoa

 Palkinnot 
 Vuosi Palkinto Tulos2010  Teen Choice -palkinto parhaalle scifi/fantasia naisnäyttelijälle   Teen Choice -palkinto läpimurto naistähdelle   2012  People’s Choice Awards paras TV Drama-naisnäyttelijä   2014  Teen Choice Awards paras Sci-Fi/Fantasia naisnäyttelijä  

 Lähteet 

 Aiheesta muualla 


Nina Dobrev Twitterissä
AOL Interview: Degrassi 
AOL Interview: The American Mall 
Nina Dobrev Network

Luokka:Bulgarialaiset näyttelijät
Luokka:Kanadalaiset televisionäyttelijät
Luokka:Kanadalaiset elokuvanäyttelijät
Luokka:Vuonna 1989 syntyneet
Luokka:Elävät henkilöt
Luokka:Seulonnan keskeiset artikkelit